એક પળ માટે આ અરુચિકર દ્રશ્ય જોઇને મીનાના મનમા અણગમાનો ભાવ આવી ગયો. પરંતુ બીજી જ પળે એણે અણગમો મનમા જ છુપાવીને, કોમળ સ્વરે અદિતીને કહ્યું, ‘બેટા,આ શું કરે છે તું? રાહુલને અહીં શા માટે ખવડાવે છે?’ અદિતીએ સ્વબચાવ કરતા કહ્યું, ‘શું કરુ મમ્મી, બહુ ટ્રાય કરી પણ રાહુલ ઘરમા બેસીને ખાતો જ નથી, એટલે છેવટે અહીં લઈ આવી. અહીં બધાને જોતો જોતો ખાઇ લે છે.’ મીનાએ કહ્યું, ‘તારી વાત બરાબર છે બેટા, પણ આ પબ્લિક પ્લેસ છે. અહીં કેટલાય લોકો આવતા-જતાં હોય. બધાની નજર એકસરખી ના પણ હોય.આપણા લાડક્વાયા રાહુલને કોઇની ખરાબ નજર લાગી જાય અને એ નજરાઇ જાય તો?’